Джеймс Кан

Джеймс Кан () е американски медик, сценарист, музикант и писател, автор на бестселъри в жанровете медицински трилър, хорър и научна фантастика.

Биография и творчество 
Джеймс Кан е роден на 30 декември 1947 г. в Чикаго, Илинойс, САЩ. На 12 години започва да свири на китара и да пише текстове за песни. Завършва гимназия през 1965 г. и учи медицина в Чикагския университет. Докато е в колежа публикува първия си разказ в списание „Плейбой“ през 1971 г. Участва в движението против войната във Виетнам.

След дипломирането си през 1974 г. специализира в спешната медицина в Университета на Уисконсин в Медисън. През 1975 г. той се жени за Джил Литълууд, илюстратор. Взема една година отпуск и започва да пише медицински трилъри. Първият му роман „Diagnosis: Murder“ (Диагноза: Убийство) е публикуван през 1978 г.

Продължава специализацията си в областната болница на Лос Анджелис и завършва обучението си в Калифорнийския университет в Лос Анджелис. Накрая се премества на работа в спешното отделение на болница „Сейнт Джон“ в Санта Моника, Калифорния. Заедно с работа си в болницата продължава да пише и публикува научно-фантастичната си трилогия „Нов свят“ и медицинския трилър „The Echo Vector“.

Като лекар в болницата „Сейнт Джон“ е включен в консултантския екип за филма на Стивън Спилбърг „Извънземното“. Той запознава режисьора с трилогията си и получава поръчка да романизира филма „Полтъргайст“. Следват още няколко романизации на филми – „Завръщането на джедаите“, „Индиана Джоунс и храмът на обречените“ и „The Goonies“, които стават бестселъри.

Свързването му с филмовите екипи променя живота му и той се посвещава на писането на сценарии, сюжети и текстове за телевизионни сериали в следващите над 20 години, на някои от които е продуцент. Едни от най-известните му работи са за сериала „Мелроу Плейс“.

След 2010 г. започва активно да се занимава с музика и издава самостоятелни албуми – „Waterline“ (2011) и „Roadhouse Full of Blues“ (2012).

Джеймс Кан живее със семейството си в Бевърли Хилс, Лос Анджелис.

Произведения

Самостоятелни романи 
 Diagnosis: Murder (1978)
 The Goonies (1985) – романизация на комедията
 The Echo Vector (1987)
 Incarnate (2014)

Серия „Нов свят“ (New World) 
 World Enough, and Time (1980)
 Time's Dark Laughter (1982)
 Timefall (1987)

Серия „Полтъргайст“ (Poltergeist) 
 Poltergeist (1982) – по сценария на Стивън Спилбърг, Марк Виктор, Майкъл Грайс Полтъргайст, изд. „Зодиак-ВН“, София (1992), прев. Мариана Ганева, Георги Апостолов
 The Other Side (1986)

Участие в общи серии с други писатели

Серия „Междузвездни войни: Завръщането на джедаите“ (Star Wars: Return of the Jedi) 
6. Return of the Jedi (1983) – романизация по едноименния филм на Джордж ЛукасЗавръщането на джедаите: Междузвездни войни, изд. „Летера“, Пловдив (1992), прев. Иглика ВасилеваЗавръщането на джедаите, изд. „Книгоиздателска къща Труд“, София (2006), прев. Владимир Райчинов
от серията има още 162+ романа от различни автори

Серия „Индиана Джоунс“ (Indiana Jones – филмът) 
2. Indiana Jones and the Temple of Doom (1984) – романизация по едноименния филм на Джордж ЛукасИндиана Джоунс и храмът на обречените, изд. „Летера“, Пловдив (1992), прев. Веселин Лаптев
от серията има още 8 романа от различни автори

Екранизации 
 1984 St. Elsewhere – ТВ сериал, сюжет 1 епизод
 1989 Family Medical Center – ТВ сериал, сюжет 1 епизод
 1992 Star Trek: The Next Generation – ТВ сериал, сюжет 1 епизод
 1991-1992 Beyond Reality – ТВ сериал, сюжет 4 епизода
 1995 Medicine Ball – ТВ сериал, сюжет 1 епизод
 1995 TekWar – ТВ сериал, сюжет 3 епизода
 1995-1997-1999 Melrose Place – ТВ сериал, сюжет 20 епизода, продуцент
 2000 Зина: принцесата – войн – ТВ сериал, сюжет 1 епизод
 2000-2001 Star Trek: Voyager – ТВ сериал, сценарий 3 епизода, сюжет 2 епизода, продуцент
 2002-2003 Doc – ТВ сериал, сюжет 3 епизода
 2009 – 2010 All My Children – ТВ сериал, сценарий 29 епизода, сюжет 1 епизод
 2011 Dolores Quits Dancing (късометражен) – история, продуцент, актьор, режисьор, композитор
 2013 The Bet – продуцент

Източници 

  Биография и библиография във „Fantasticfiction“
  Биография и библиография в „Goodreads“
  Биография в официалния сайт
  Биография и библиография в „SF-Encyclopedia“

Външни препратки 
  на Джеймс Кан
 
 
 

Американски автори на приключенски романи
Американски писатели на трилъри
Американски писатели на хоръри
Американски писатели фантасти
Американски сценаристи
Американски телевизионни продуценти